തെക്ക് കിഴക്കന് ഏഷ്യയിലെ ഏറ്റവും വലിയ സ്റ്റാര്ട്ട് അപ്പ് സ്പെയിസ് കിന്ഫ്ര ഹൈടെക് പാര്ക്കില് തിരുവനന്തപുരം: സംരംഭകര്ക്ക് ഈടില്ലാതെ ഒരു കോടി രൂപ വരെ വായ്പ നല്കുന്ന പദ്ധതി പരിഗണനയിലെന്ന് മുഖ്യമന്തി പിണറായി വിജയന്. കൊച്ചിയില് ഡിജിറ്റല് ഹബ്ബ് ഉദ്ഘാടനം ചെയ്ത് സംസാരിക്കുകയായിരുന്നു മുഖ്യമന്ത്രി. സംസ്ഥാനത്തെ സ്റ്റാര്ട്ട് അപ്പ് മേഖലയില് സുപ്രധാന മാറ്റമാകാന് പദ്ധതി സഹായിക്കും. രണ്ട് ലക്ഷം ചതുരശ്രടി വിസ്തീര്ണമുള്ള ഡിജിറ്റല് ഹബ്ബ് കെട്ടിട സമുച്ചയം നിശ്ചയിച്ചതിലും കുറഞ്ഞ തുകയ്ക്കാണ് നിര്മിച്ചത്. ഡിജിറ്റല് ഹബ്ബ് കൂടി തുറന്നതോടെ 4 ലക്ഷം ചതുരശ്ര അടി വിസ്തീര്ണ്ണത്തില് തെക്ക് കിഴക്കന് ഏഷ്യയിലെ തന്നെ ഏറ്റവും വലിയ സ്റ്റാര്ട്ട് അപ്പ് സ്പെയിസാണ് കിന്ഫ്രയിലുള്ളത്. കേരള സ്റ്റേറ്റ് ഇന്ഫര്മേഷന് ടെക്നോളജി ഇന്ഫ്രാസ്ട്രക്ച്ചര് ലിമിറ്റഡ് കൊവിഡ് പ്രതിസന്ധിക്കിടയിലും മൂന്ന് വര്ഷം കൊണ്ട് കെട്ടിട നിര്മാണം പൂര്ത്താക്കി. 87.35 കോടി രൂപ എസ്റ്റിമേറ്റിടത്ത് നിര്മാണത്തിനായി വേണ്ട വന്നത് 80 കോടി രൂപ മാത്രം. പൂര്ണമായും കിഫ്ബി ഫണ്ട് ഉപയോഗിച്ചായിരുന്നു നിര്മാണം. യുവാക്കള്ക്ക് സ്റ്റാര്ട്ട് അപ്പുകള് തുടങ്ങാന് ആവശ്യമായ പ്രോത്സാഹനവും, സൗകര്യങ്ങളും, സാമ്ബത്തിക പിന്തുണയും. നൂറുദിന കര്മ്മ പദ്ധതിയുടെ ഭാഗമായാണ് കേരള സ്റ്റാര്ട്ട് അപ്പ് മിഷന്റെ അഭിമാന പദ്ധതി സംസ്ഥാന സര്ക്കാര് നാടിന് സമര്പ്പിച്ചത്. കളമശ്ശേരി കിന്ഫ്ര ഹൈടെക് പാര്ക്കിലെ 13 ഏക്കര് സ്ഥലത്താണ് ലോകോത്തര നിലവാരത്തിലുള്ള കെട്ടിടം. അന്തര്ദേശീയ ഉല്പ്പന്നങ്ങളുടെ ലോഞ്ച് പാഡുകള്, ഇന്കുബേറ്റര് ആക്സിലറേറ്റര് സ്പേസ്, ഓഫീസ് ഇടങ്ങള്, പരിശീലന കേന്ദ്രം, സ്റ്റുഡിയോ അങ്ങനെ വിപുലമായ സൗകര്യങ്ങളുണ്ട്. സ്റ്റാര്ട്ട് അപ്പുകളെ പ്രോത്സാഹിപ്പി ക്കുന്നതിന് കേരള ബാങ്ക്, കെഎസ്ഐഡിസി ഉള്പ്പടെയുള്ള സ്ഥാപനങ്ങളുമായി സഹകരിച്ച് 250 കോടി രൂപയുടെ വെഞ്ച്വര് ക്യാപിറ്റല് ഫണ്ട് രൂപീകരണവും സര്ക്കാര് ലക്ഷ്യമിടുന്നു.